Էռնանդո դե Սոտո (իսպ.՝ Hernando de Soto, 1495[1], Բարկառոտա, Բադախոս, Էստրեմադուրա, Իսպանիա - մայիսի 21, 1542(1542-05-21)[2][3], McArthur, Դեշայի շրջան, Արկանզաս, Ամերիկայի Միացյալ Նահանգներ)[4] եղել է իսպանացի հայտնագործող և կոնկիստադոր: Նա առաջնորդել է առաջին եվրոպական արշավախումբը դեպի ժամանակակից ԱՄՆ-ի տարածքի խորքերը և հավանաբար եղել է առաջին եվրոպացին, որ հայտնաբերել է Միսիսիպի գետը: Արշավախումբը որոնել է ոսկի և Չինաստան տանող ճանապարհը: Այն հետազոտել է ժամանակակից ԱՄՆ-ի հարավը: